**Zmluva o dielo č. ZoD/..../.......**

uzavretá podľa § 536 a nasl. zákona č. 513/1991 Zb. Obchodného zákonníka v znení neskorších predpisov

(ďalej ako „**Zmluva**“)

**medzi nasledovnými zmluvnými stranami:**

* 1. **Objednávateľ:**

Názov: **Banskobystrický samosprávny kraj**

Právna forma: vyšší územný celok, resp. samosprávny kraj ako samostatný územný samosprávny a správny celok Slovenskej republiky zriadený zákonom č. 302/2001 Z. z. o samospráve vyšších územných celkov( zákon o samosprávnych krajoch) v znení neskorších predpisov

Adresa sídla: Námestie SNP 23/23, 974 01 Banská Bystrica

Štatutárny zástupca: Ing. Ján Lunter, predseda Banskobystrického samosprávneho kraja

IČO: 37828100

DIČ: 2021627333

IČ DPH: SK2021627333

Bankové spojenie: Štátna pokladnica

Číslo účtu (IBAN): SK26 8180 0000 0070 0067 4883

Zodpovedná osoba:

Vo veciach zmluvných: Ing. Ján Lunter, predseda BBSK

Vo veciach technických: Ing. Kamil Kordík, riaditeľ Strednej priemyselnej školy Jozefa Murgaša, Hurbanova 6, 975 18 Banská Bystrica, IČO: 00161471

Telefón:

E-mail:

(ďalej ako „**Objednávateľ**“)

a

* 1. **Zhotoviteľ:**

Obchodné meno:

Právna forma: , vložka číslo: , Odd.:

Adresa sídla:

Zástupca:

IČO:

DIČ:

IČ DPH: SK

Bankové spojenie: SK

Zodpovedná osoba:

Vo veciach zmluvných:

Vo veciach technických:

Telefón:

E-mail:

(ďalej ako „**Zhotoviteľ**“

a spolu s objednávateľom ďalej ako „**Zmluvné strany**“)

**Čl. 1**

**Úvodné ustanovenia**

1.1. Táto Zmluva sa uzatvára ako výsledok verejného obstarávania realizovaného postupom zadávania zákazky s nízkou hodnotou podľa § 117 ods. 6 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj ako „ZVO“), vyhláseného Výzvou na predkladanie ponúk zverejnenou vo Vestníku verejného obstarávania č. ............./2022, dňa .......... 2022, pod zn. oznámenia ............, na predmet zákazky s názvom ***SPŠ J. Murgaša - Vybavenie auly audiovizuálnou technológiou*** (ďalej ako „verejné obstarávanie“).

1.2. Objednávateľ na základe uplatnenia stanovených kritérií na vyhodnotenie ponúk, prijal Zhotoviteľom predloženú ponuku (ďalej ako „Ponuka“) a vyhodnotil ju ako najvýhodnejšiu.

**Čl. 2**

**Predmet Zmluvy a miesto vykonania Diela**

2.1. Predmetom tejto Zmluvy je:

2.1.1. záväzok Zhotoviteľa v dohodnutom čase, mieste a podľa ostatných podmienok Zmluvy, najmä v rozsahu a obsahu špecifikovanom v prílohách k Zmluve, na svoje náklady, na svoje nebezpečenstvo a podľa pokynov Objednávateľa vykonať a Objednávateľovi odovzdať dielo s názvom: „***Vybavenie auly audiovizuálnou technológiou***“ spolu so všetkými potrebnými dokladmi v zmysle cenovej ponuky, technickej špecifikácie a nákresu zo dňa ................ – príloha č. 1, ktorá tvorí neoddeliteľnú súčasť Zmluvy (ďalej len „**Dielo**“) bez vád a nedorobkov, v dohodnutej kvalite, inak v kvalite požadovanej príslušnými právnymi predpismi a technickými normami;

2.1.2. a na strane druhej záväzok Objednávateľa riadne zhotovené a včas odovzdané Dielo prevziať spôsobom dohodnutým v tejto Zmluve a zaplatiť zaň cenu dohodnutú v čl. 3 tejto Zmluvy.

2.2. **Miestom vykonania Diela** je aula Strednej priemyselnej školy Jozefa Murgaša, Hurbanova 6, 975 18 Banská Bystrica, IČO: 00161471, ktorá sa nachádza v budove – popis stavby: školská budova so súpisným číslom: 423, nachádzajúcej sa v k.ú. Banská Bystrica, obci Banská Bystrica, okrese Banská Bystrica, postavenej na pozemkoch, parcela registra „C“ evidovaná na katastrálnej mape, parcelné č. 3336/6, druh pozemku: zastavaná plocha a nádvorie, o výmere 4.241 m2, zapísanej na LV č. 4076, a parcela registra „C“ evidovaná na katastrálnej mape, parcelné č. 3336/13, druh pozemku: zastavaná plocha a nádvorie, o výmere 580 m2, zapísanej na LV č. 4736, vedenej Katastrálnym odborom Okresného úradu Banská Bystrica (ďalej aj ako „**miesto vykonania Diela**“).

2.3. Súčasťou vykonania Diela je aj záruka vykonávania záručného autorizovaného servisu, údržby a opráv vo vlastných servisných strediskách alebo servisných strediskách autorizovaných zmluvných partnerov Zhotoviteľa, ktorých zoznam je Zhotoviteľ povinný poskytnúť Objednávateľovi najneskôr pri podpise Zmluvy, a ktorý bude tvoriť prílohu č. 4 Zmluvy. Zhotoviteľ bude povinný zabezpečiť vykonanie záručného autorizovaného servisu Diela v mieste vykonania Diela.

2.4 Dodanie Diela je závislé na realizácii / zrealizovaní stavebných prác súvisiacich s nadstavbou a prístavbou budovy Strednej priemyselnej škole Jozefa Murgaša v Banskej Bystrici, čo Zhotoviteľ berie na vedomie.

**Čl. 3**

**Cena Diela a platobné podmienky**

3.1. Cena Diela je dohodnutá medzi Objednávateľom a Zhotoviteľom dohodou o cene v zmysle zákona NR SR č. 18/1996 Z. z. o cenách v znení neskorších predpisov, ktorá bola v procese verejného obstarávania ponúknutá ako najnižšia. Za riadne splnenie predmetu Zmluvy zo strany Zhotoviteľa podľa čl. II. ods. 2.1. bodu 2.1.1. tejto Zmluvy sa Objednávateľ zaväzuje zaplatiť Zhotoviteľovi sumu vo výške:

**Cena Diela bez DPH ..................EUR,**

**DPH 20 % ...................EUR,**

**Celková cena Diela s DPH ...................EUR,**

**Slovom : ....................................................................EUR vrátane DPH.**

3.2. Za správne vyčíslenie sadzby DPH (dane z pridanej hodnoty) podľa zákona č. 222/2004 Z. z. o dani z pridanej hodnoty v znení neskorších predpisov zodpovedá Zhotoviteľ v plnom rozsahu.

3.3. Zhotoviteľ sa nemôže odvolávať na svoje chyby, opomenutia, omyly za účelom navýšenia ceny Diela. V cene Diela sú zohľadnené všetky prípadné sťažené podmienky realizácie Diela. Práce, ktoré vykoná Zhotoviteľ odchylne alebo bez príkazu Objednávateľa, nebudú Objednávateľom uhradené. Zmluvné strany sa výslovne dohodli, že Objednávateľ je oprávnený jednostranne započítať svoju splatnú ako aj nesplatnú pohľadávku vzniknutú na základe alebo v súvislosti s touto Zmluvou uzavretou medzi Zmluvnými stranami, voči akejkoľvek splatnej ako nesplatnej pohľadávke Zhotoviteľa voči Objednávateľovi.

3.4. Zmluvné strany sa dohodli, že Objednávateľ **neposkytne Zhotoviteľovi žiadnu zálohu alebo preddavok** na cenu Diela podľa tejto Zmluvy.

3.5. Zmluvné strany sa v súlade s ust. § 340b zákona č. 513/1991 Zb. Obchodný zákonník v znení neskorších predpisov výslovne dohodli, že Objednávateľ zaplatí Zhotoviteľovi dohodnutú cenu Diela pozadu, **prevodom na bankový účet Zhotoviteľa** (*uvedený v záhlaví tejto Zmluvy alebo na faktúre Zhotoviteľa),* **a to na základe faktúry** doručenej Objednávateľovi, s lehotou splatnosti **60** kalendárnych dní odo dňa doručenia faktúry **Objednávateľovi.**

3.6. Zmluvné strany sa dohodli, že faktúru, ktorou Zhotoviteľ bude fakturovať dohodnutú cenu Diela, je Zhotoviteľ oprávnený vystaviť a doručiť Objednávateľovi až po vykonaní Diela (jeho riadom ukončení a odovzdaní na základe Protokolu o odovzdaní a prevzatí Diela ako celku podpísaného obidvomi Zmluvnými stranami, z ktorého bude vyplývať, že Objednávateľ ukončené Dielo prebral). Neoddeliteľnou súčasťou faktúry musí byť Protokol o odovzdaní a prevzatí Diela ako celku odsúhlasený a podpísaný obidvomi Zmluvnými stranami (z ktorého bude vyplývať, že Objednávateľ ukončené Dielo prebral), ktorý tvorí hmotnoprávnu podmienku prevzatia Diela a súčasne vzniku nároku Zhotoviteľa na úhradu ceny Diela.

3.7. Zhotoviteľ je povinný vo vystavenej faktúre na zaplatenie ceny Diela v zmysle tejto zmluvy vyúčtovať všetky ním vykonané práce na Diele v zmysle tejto Zmluvy objektívne overiteľným spôsobom.

3.8. Adresou slúžiacou na účely doručenia vystavenej faktúry je adresa sídla Objednávateľa.

3.9. Faktúra bude predložená na úhradu v troch vyhotoveniach.

3.10. Faktúra musí obsahovať minimálne údaje podľa zákona č. 222/2004 Z. z. o dani z pridanej hodnoty v platnom znení (najmä podľa § 74 ods. 1 a nasl.), ako aj údaje podľa daňových predpisov platných v čase jej vystavenia. V prípade, ak faktúra nebude obsahovať náležitosti uvedené v tomto článku Zmluvy alebo k nej nebudú priložené príslušné doklady (najmä Protokol o odovzdaní a prevzatí Diela ako celku podpísaný obidvomi Zmluvnými stranami, z ktorého bude vyplývať, že Objednávateľ ukončené Dielo preberá), špecifikované v tomto článku Zmluvy, na takto vystavenú faktúru sa neprihliada, t.j. Objednávateľovi nevzniká povinnosť uhradiť ju. Lehota splatnosti v tomto prípade začne plynúť od doručenia novej správne vystavenej faktúry, obsahujúcej všetky náležitosti a prílohy Objednávateľovi podľa tohto článku Zmluvy. Peňažný záväzok Objednávateľa platený prostredníctvom banky je splnený odpísaním platenej sumy z účtu Objednávateľa v prospech účtu Zhotoviteľa. Okrem vyššie uvedeného bude faktúra obsahovať najmä nasledovné údaje:

3.10.1 Označenie Zhotoviteľa a Objednávateľa, peňažný ústav, číslo účtu,

3.10.2 IČO, DIČ, IČ pre DPH zhotoviteľa a IČO, DIČ, IČ pre DPH Objednávateľa,

3.10.3 Názvy, jednotkové množstvá, jednotkové ceny bez DPH,

3.10.4 Názov položky, množstvo, cena bez DPH, DPH, cena s DPH,

3.10.5 Číslo Zmluvy alebo deň jej uzatvorenia,

3.10.6 Celková fakturovaná suma (s DPH).

**Vzhľadom k tomu, že Dielo je súčasťou projektu, ktorý je spolufinancovaný na základe zmluvy o poskytnutí nenávratného finančného príspevku, Zhotoviteľ doplní do faktúry aj nasledovné informácie:**

**Názov projektu: Stredná priemyselná škola Jozefa Murgaša Banská Bystrica - Moderné vzdelávacie technologické centrum pre podporu digitalizácie priemyslu**

**Kód projektu ITMS2014+: NFP302020CDY4**

**Kód výzvy: IROP-PO2-SC223-2022-97**

**Číslo zmluvy o poskytnutí NFP: .............................. (*uvedie sa po schválení projektu)***

**Operačný program: Integrovaný regionálny operačný program**

**Prioritná os: 2 – Ľahší prístup k efektívnym a kvalitnejším verejným službám**

3.11 Cena Diela uvedená v tomto článku Zmluvy a prílohe č. 1 Zmluvy - Cenová ponuka, technická špecifikácia a technický nákres - zahŕňa všetky poplatky a náklady súvisiace so zhotovením Diela na základe tejto Zmluvy, t. j. najmä DPH, dovoznú prirážku, obaly, poistné, balenie, náklady na dodávku do miesta vykonania Diela, montáž a zloženie za účelom celkovej komplexnej funkčnosti Diela. Objednávateľ požaduje, aby Dielo bolo zhotovené výlučne z dodaných nových výrobkov, nevystavovaných, nerepasovaných a v originálnom obale od ich výrobcu.

3.12 Dielo bude (za predpokladu schválenia projektu) financované z prostriedkov Európskeho fondu regionálneho rozvoja, Integrovaný regionálny operačný program (IROP), Prioritná os: 2 – Ľahší prístup k efektívnym a kvalitnejším verejným službám, Špecifický cieľ: 2.2.3 - Zvýšenie počtu žiakov stredných odborných škôl na praktickom vyučovaní, Kód výzvy: IROP-PO2-SC223-2022-97, kód projektu v ITMS2014+ NFP302020CDY4 a z vlastných prostriedkov Objednávateľa.

**Čl. 4**

**Termín plnenia a odovzdania Diela**

4.1. Zhotoviteľ splní svoju povinnosť vykonať Dielo jeho riadnym a včasným ukončením, t.j. ak Dielo (ako celok) spĺňa požiadavky stanovené touto Zmluvou, najmä no nielen rozsah a technické vlastnosti stavenovené prílohou č. 1 tejto Zmluvy – cenová ponuka, technická špecifikácia a nákresu, a súčasne ak zhotovené Dielo ako aj postup použitý pri jeho realizácii spĺňa požiadavky stanovené platnými normami (STN, STN EN) a všeobecne záväznými právnymi predpismi SR ako aj predpismi EÚ, ktorými je SR viazaná, a odovzdaním Diela Objednávateľovi v mieste vykonania Diela. Dielo sa pre účely tejto Zmluvy považuje za odovzdané podpísaním protokolu (zápisnice) o odovzdaní a prevzatí Diela obidvomi Zmluvnými stranami, z ktorého vyplýva, že Objednávateľ ukončené Dielo preberá (existencia takéhoto protokolu predstavuje hmotnoprávnu podmienku odovzdania a prevzatia Diela a vzniku nároku na cenu Diela).

4.2. Zhotoviteľ je povinný bez zbytočného odkladu, a to najneskôr do 3 kalendárnych dní písomne informovať Objednávateľa o vzniku akejkoľvek skutočnosti, ktorá bráni alebo sťažuje realizáciu Diela, a/alebo ktorá by mohla mať vplyv na termíny vykonania Diela.

4.3. Zhotoviteľ je povinný realizovať Dielo v zmysle tejto Zmluvy až po ukončení hrubých stavebných prác a väčšej časti pridružených stavebných prác zákazky/stavby s názvom: „Nadstavba a prístavba SPŠ J. Murgaša Banská Bystrica – modernizácia odborného vzdelávania“ (ďalej aj ako „**stavba**“) podľa plánovaného indikatívneho harmonogramu výstavby pod názvom etapy E5.2 Technologické prvky – s predpokladom realizácie najskôr v IX. mesiaci od začatia realizácie stavebných prác na stavbe, pri čom stavebné práce už v skutočnosti začali - prevzatie staveniska zo strany zhotoviteľa bolo dňa 20.7.2022, nakoľko v tejto fáze stavby má byť pripravené miesto vykonania Diela pre následnú montáž audio video technológií, resp. realizáciu Diela v zmysle tejto Zmluvy. Indikatívny harmonogram výstavby je súčasť tejto Zmluvy a tvorí jej prílohu č. 5. Presnejší harmonogram stavebných prác priamo od dodávateľa stavebných prác na stavbe uvedenej v tomto ustanovení Zmluvy bude Zhotoviteľovi podľa tejto Zmluvy predložený po uzavretí zmluvy o dielo s dodávateľom týchto stavebných prác. V zmysle indikatívneho harmonogramu výstavby s predpokladom najneskôr v VII. mesiaci od začatia stavebných prác na stavbe-(pozn. stavebné práce už začali - prevzatie staveniska zo strany zhotoviteľa bolo dňa 20.7.2022) pred samotnou realizáciou Diela Zhotoviteľ preukázateľne (písomným zápisom) prekonzultuje s dodávateľom stavebných prác a koordinátorom stavebných prác (ako zástupcom Strednej priemyselnej škole Jozefa Murgaša v Banskej Bystrici), príp. odborným autorským dohľadom stavby, všetky rozhodujúce skutočnosti a odlišnosti skutočného stavu stavby od projektovej dokumentácie stavby, ktoré môžu mať akýkoľvek vplyv na realizáciu Diela podľa tejto Zmluvy v danom období. Zhotoviteľ sa podľa tejto Zmluvy zaväzuje ku koordinácii, ku vzájomnej komunikácii a spolupráci so dodávateľmi predmetných stavebných prác bez zbytočného obmedzovania, ktoré by mohlo spôsobovať problémy s prechodom, funkcionalitou a pripojením, prípadne so vznikom stavebných rizík. V nevyhnutnom rozsahu bude preto potrebné oboznámiť sa aj s príslušnou časťou projektovej dokumentácie stavby (orientačný náhľad je v prílohe č. 1 tejto Zmluvy). Zhotoviteľ sa pre účely tejto Zmluvy zaväzuje náležite prispôsobiť tomu aj dodávku, montáž a inštaláciu dodaných tovarov, ktoré budú tvoriť Dielo v zmysle tejto Zmluvy. Kompletná projektová dokumentácia stavby bude poskytnutá zhotoviteľovi na požiadanie v elektronickej forme po podpise tejto Zmluvy.

4.4. Zmluvné strany sa dohodli, že Zhotoviteľ je povinný vykonať Dielo (ukončiť a odovzdať) ako celok bližšie špecifikované v článku 2. ods. 2.1. bod 2.1.1. tejto Zmluvy, **najneskôr do 150 kalendárnych dní** odo dňa zaslania záväznej objednávky zo strany Objednávateľa. Najneskorší termín pre kompletné zhotovenie Diela v zmysle tejto Zmluvy je však obmedzený maximálne do 30 dní od ukončenia relevantných stavebných prác na stavbe zo strany dodávateľa stavby podľa Indikatívneho/Planovaného harmonogramu výstavby v zmysle prílohy č. 5 tejto Zmluvy, avšak tú časť Diela, ktorá je nevyhnutná pre ukončenie stavebných prác zo strany dodávateľa stavebných prác na stavbe, je Zhotoviteľ povinný  vykonať ešte pred týmto termínom.

4.5. Uvedený termín dodania Diela je možné zmeniť len po vzájomnej písomnej dohode obidvoch Zmluvných strán vo forme osobitného dodatku k tejto Zmluve.

4.6. Zhotoviteľ je povinný Dielo definované v čl. 2 ods. 2.1. bod 2.1.1. tejto Zmluvy Objednávateľovi dodať v mieste vykonania Diela. Zhotoviteľ sa zaväzuje odovzdať Dielo Objednávateľovi v lehote určenej v ods. 4.4. tohto článku Zmluvy v mieste vykonania Diela, v množstve, kvalite a podľa technickej špecifikácie uvedenej v tejto Zmluve, a to na základe záväznej objednávky Objednávateľa.

4.7. Dielo sa považuje za dodané podpísaním protokolu o odovzdaní a prevzatí Diela, za účasti oprávnených zástupcov oboch Zmluvných strán na mieste vykonania Diela. Protokol o odovzdaní a prevzatí Diela bude možné podpísať až po definitívnom zhotovení Diela bez vád a nedorobkov, resp. až po dodaní všetkých potrebných tovarov tvoriacich Dielo a sfunkčnení celej dotknutej časti vybavenia auly audiovizuálnou technológiou. Definitívnym dodaním Diela sa pre účely Zmluvy rozumie sfunkčnenie celého systému audiovizuálnej technológie v požadovanom množstve a kvalite.

4.8. Zmluvné strany sa dohodli, že postupové (priebežné) termíny realizácie Diela je Zhotoviteľ povinný plniť v zmysle navrhnutého **Harmonogramu postupu prác na Diele** (vecnom a časovom) ako Prílohy č. 2 so zohľadnením termínov uvedených v odseku 4.4 tohto článku Zmluvy. Postupové termíny realizácie Diela (Harmonogram postupu prác) oprávnený jednostranne určiť Objednávateľ, pričom platí, že doručením Harmonogramu postupu prác takto určeného Objednávateľom sa tento Harmonogram stáva pre Zmluvné strany záväzný a stáva sa prílohou tejto Zmluvy bez potreby uzavretia dodatku k tejto Zmluvy.

4.9. V prípade vzniku nepredvídaných administratívno–právnych alebo technických dôvodov alebo z dôvodov nezavinených priamo Objednávateľom a ani Zhotoviteľom, môže sa Objednávateľ so Zhotoviteľom dohodnúť na zmene termínu plnenia predmetu Zmluvy, pričom táto dohoda sa musí vykonať písomne vo forme osobitného dodatku k tejto Zmluve.

**Čl. 5**

**Práva a povinnosti Zhotoviteľa**

5.1. Zhotoviteľ sa zaväzuje pre Objednávateľa zhotoviť kompletné Dielo, bez akýchkoľvek technických nedostatkov, a to vo vlastnom mene a na vlastnú zodpovednosť, pri dodržaní predpísaných kvalitatívnych a technických podmienok.

5.2. Zhotoviteľ sa zaväzuje použiť na vykonanie Diela tovar, materiál a zariadenia, ktoré budú spĺňať kritériá a štandard požadovaný Objednávateľom a uvedený v cenovej ponuke.

5.3. Zhotoviteľ nie je oprávnený pri realizácii Diela použiť náhradné materiály a výrobky odlišné oproti vypracovanej cenovej ponuke, ktorá tvorí prílohu č. 1 tejto Zmluvy.

5.4. Zhotoviteľ sa zaväzuje pri plnení tejto Zmluvy postupovať s odbornou starostlivosťou, dodržiavať všeobecne záväzné predpisy, technické normy a podmienky tejto Zmluvy:

1. riadiť sa východiskovými písomnými podkladmi a pokynmi Objednávateľa, prípadnými dohodami zástupcov obidvoch Zmluvných strán;
2. odovzdať Dielo v dohodnutom termíne a rozsahu;
3. informovať Objednávateľa o všetkých zistených okolnostiach, ktoré by mohli tvoriť prekážky v plnení predmetu Zmluvy, resp. ovplyvniť kvalitu a rozsah Diela;
4. zhotoviť Dielo na vlastné nebezpečenstvo, dodržiavať pri jeho realizácií všetky povinnosti vyplývajúce z príslušných právnych predpisov pre požiarnu ochranu (PO) a bezpečnosť a ochranu zdravia pri práci (BOZP), hygienických a ekologických predpisov, a až do odovzdania Diela zabezpečiť ochranu majetku Objednávateľa súvisiaceho s realizáciou Diela pred poškodením a odcudzením;
5. jeho pracovníci, ktorí budú vykonávať práce na Diele v priestoroch Objednávateľa, majú potrebnú kvalifikáciu pre danú prácu, sú zdravotne spôsobilí a budú pre výkon týchto prác vybavení potrebnými osobnými ochrannými pracovnými prostriedkami.

5.5. Zhotoviteľ je povinný zabezpečiť na svoje náklady dopravu a zloženie všetkých materiálov a dielov, výrobkov, strojov a zariadení a ich presun na miesto vykonania Diela.

5.6. Zhotoviteľ je povinný zabezpečiť pred poškodením akékoľvek zariadenie Objednávateľa, ktoré sa nachádza v priamom dotyku Zhotoviteľom realizovaných prác na Diele v zmysle tejto Zmluvy.

5.7. Zhotoviteľ je povinný odovzdať Objednávateľovi certifikáty na použité materiály a zariadenia pred ich zabudovaním do Diela v zmysle platných právnych predpisov.

5.8. Zhotoviteľ  je na požiadanie Objednávateľa povinný zúčastňovať sa kontrolných dní, ktoré zvoláva Objednávateľ.

5.9. Zhotoviteľ vykoná na vlastné náklady všetky skúšky, kontroly a merania, ktoré sú potrebné pre riadne ukončenie Diela.

5.10. Zhotoviteľ sa zaväzuje, že pred realizáciou jednotlivých častí Diela predloží a odovzdá Objednávateľovi na schválenie vzorky materiálov, výrobkov, alebo iných náležitostí, ktoré budú použité pri realizácii Diela.

5.11.Pred začatím prác na Diele je Zhotoviteľ povinný odovzdať Objednávateľovi menný zoznam pracovníkov, ktorí budú vykonávať Dielo.

5.12. Zhotoviteľ je povinný kedykoľvek, na vyžiadanie oprávneného zástupcu Objednávateľa, predložiť ku kontrole všetky požadované doklady z oblasti BOZP, PO a hygieny týkajúce sa činnosti Zhotoviteľa realizovanej na základe tejto Zmluvy.

5.13. Zhotoviteľ je povinný udržiavať na mieste vykonania Diela poriadok a čistotu v ktorejkoľvek fáze jeho realizácie, ako aj odstraňovať odpady a nečistoty vzniknuté z jeho činnosti podľa všeobecne záväzných právnych predpisov a technických noriem Slovenskej republiky. Zhotoviteľ je povinný zdokladovať Objednávateľovi takéto nakladanie s odpadmi vzniknutými pri realizácii Diela podľa tejto Zmluvy.

5.14. Zhotoviteľ oznámi Objednávateľovi pripravenosť Diela k odovzdaniu a prevzatiu najneskôr 5 kalendárnych dní pred jeho odovzdaním.

5.15. Zhotoviteľ bude vykonávať práce na Diele za plnej prevádzky školy, preto je povinný dbať o bezpečnosť zamestnancov, študentov a ostatných návštevníkov školy. Zhotoviteľ sa zaväzuje vykonávať Dielo najmä každý pracovný deň v čase od 6:00 do 18:00 hod. a zároveň rešpektovať po dohode s Objednávateľom prípadné nevyhnutné časové obmedzenia vyplývajúce z prevádzky školy. Ak dodávateľ stavebných prác na stavbe požiada o súčinnosť a bude potrebné sa časovo prispôsobiť, zhotoviteľ podľa tejto Zmluvy nastaví procesy spojené s dodávkou, montážou alebo inštaláciou tak, aby bola dodržaná plynulosť bez dodatočných vzájomných obmedzení.

5.16. Zhotoviteľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s realizáciou Diela, v cenovej ponuke vzal do úvahy množstvo a kvalitu materiálov, rozsah prác, služieb potrebných na dokončenie Diela ako celku a nákladov na takéto materiály, práce a služby (najmä transport, energie, náklady na zariadenia a stroje, cestovné náklady, náklady na odstránenie odpadov, náklady na pracovníkov, odborne spôsobilé osoby, profesijne špecializované osoby, náklady na všetky bezpečnostné opatrenia do doby prevzatia dokončeného Diela Objednávateľom, ako aj všetky ostatné náklady súvisiace s realizáciou Diela) a tieto zahrnul do ceny Diela.

5.17. Zhotoviteľ vyhlasuje a potvrdzuje, že sa v plnom rozsahu oboznámil s rozsahom, s povahou Diela, charakterom prác a s účelom, ktorý má Dielo po jeho riadnom vykonaní plniť, že sú mu známe technické, kvalitatívne a všetky iné podmienky potrebné k riadnemu vykonaniu Diela a disponuje takými kapacitami a odbornými znalosťami, ktoré sú potrebné na kvalitné a riadne vykonanie Diela.

5.18. Zhotoviteľ prehlasuje, že sa oboznámil s miestom vykonania Diela (povahou a stavom miesta plnenia, jeho príjazdovými, dopravnými a skladovacími možnosťami). Zhotoviteľ prehlasuje, že mu nie sú známe žiadne prekážky znemožňujúce vykonanie Diela dohodnutým spôsobom v dohodnutom čase. Všetky skutočnosti zistené pri oboznámení sa s miestom vykonania Diela Zhotoviteľ zohľadnil pri koncipovaní cenovej ponuky (príloha č. 1 Zmluvy), na základe ktorej Zmluvné strany dohodli cenu Diela podľa článku 3. tejto Zmluvy.

5.19. V prípade, ak si riadne vykonanie Diela vyžiada potrebu uskutočnenia iných prác než tých, ktoré vyplývajú z technickej dokumentácie (príloha č. 1 Zmluvy), je Zhotoviteľ povinný takéto práce, resp. dodávky uskutočniť bez nároku na náhradu nákladov, ktoré mu tým vzniknú.

**Čl. 6**

**Práva a povinnosti Objednávateľa**

6.1. Objednávateľ je povinný na základe výzvy Zhotoviteľa prevziať riadne zhotovené Dielo aj skôr ako je dohodnutý termín plnenia, pokiaľ mu v tom nebudú brániť objektívne okolnosti.

6.2. Objednávateľ sa zaväzuje:

a) oznámiť Zhotoviteľovi akékoľvek dodatočne zistené dôvody, ktoré by mohli tvoriť prekážky v plnení predmetu Zmluvy zo strany Zhotoviteľa, resp. ovplyvniť kvalitu a rozsah plnenia predmetu tejto Zmluvy zo strany Zhotoviteľa;

b) v dohodnutom termíne umožniť prístup Zhotoviteľovi na miesto vykonania Diela ako aj do ostatných priestorov nevyhnutne potrebných pre riadny výkon prác na Diele a poskytnúť mu pripojenie k odberu elektrickej energie potrebnej pre použitie elektrického náradia;

c) prevziať riadne vykonané Dielo v dohodnutom termíne a dohodnutom rozsahu plnenia;

d) zaplatiť za riadne zhotovené a včas odovzdané Dielo cenu dohodnutú podľa bodu 3.1. tejto Zmluvy.

6.3. Objednávateľ je oprávnený odstúpiť od Zmluvy okrem iného aj ak Zhotoviteľ neplní kvalitatívne technické parametre alebo podmienky zhotovovania Diela určené Zmluvou, slovenskými technickými normami a všeobecne záväznými právnymi predpismi platnými v Slovenskej republike.

6.4. Objednávateľ je oprávnený odstúpiť od Zmluvy okrem iného aj ak aj napriek písomnému upozorneniu Objednávateľa Zhotoviteľ pokračuje v chybnom zhotovovaní Diela, alebo ak ani v primeranej lehote určenej Objednávateľom na odstránenie chyby Diela, túto chybu Diela Zhotoviteľ neodstránil.

6.5. Objednávateľ je oprávnený odstúpiť od Zmluvy okrem iného aj, ak Zhotoviteľ neprevezme záväznú objednávku Objednávateľa, alebo ak Zhotoviteľa nedokáže zhotoviť Dielo riadne a včas alebo neoprávnene/v rozpore s touto Zmluvou zastaví práce na Diele pred jeho dokončením.

6.6. Objednávateľ je oprávnený odstúpiť od Zmluvy okrem iného aj ak sa Zhotoviteľ dostane do omeškania s akoukoľvek lehotou vykonávania Diela uvedenou v podrobnom Harmonograme postupu prác realizácie Diela, o viac ako 10 (slovom: desať) kalendárnych dní.

6.7. Ak dôjde k zániku Zmluvy odstúpením, vzhľadom na charakter Zhotoviteľom poskytnutého plnenia na Diele sa Zmluvné strany dohodli, že Objednávateľ má právo sa rozhodnúť či vráti poskytnuté plnenie Zhotoviteľovi alebo namiesto toho zaplatí Zhotoviteľovi alikvotnú peňažnú náhradu. Alikvotná peňažná náhrada poskytnutého plnenia na Diele bude vypočítaná ako rozdiel medzi zmluvne dojednanou cenou vykonaného Diela/časti Diela a nákladmi potrebnými na odstránenie vád a/alebo nákladmi potrebnými na dokončenie Diela, pričom nulová alebo záporná náhrada sa nevypláca. V prípade, ak sa Objednávateľ rozhodne vrátiť poskytnuté plnenie na Diele Zhotoviteľovi, je Zhotoviteľ povinný sám na vlastné náklady prevziať (vrátane demontáže) plnenie na mieste vykonania Diela, a to v lehote 7 pracovných dní odo dňa doručenia odstúpenia od Zmluvy. V prípade, ak Zhotoviteľ v lehote podľa predchádzajúcej vety poskytnuté plnenie neprevezme, je Objednávateľ oprávnený vykonať prípadnú demontáž poskytnutého plnenia na Diele sám, avšak na náklady Zhotoviteľa. Zároveň je Objednávateľ oprávnený toto poskytnuté plnenie na Diele vrátiť Zhotoviteľovi na jeho náklady. Zmluvné strany sa dohodli, že nebezpečenstvo škody počas demontáže a prepravy poskytnutého plnenia na Diele podľa tohto ustanovenia znáša Zhotoviteľ.

**Čl. 7**

**Záručná doba a reklamácie**

7.1. Dielo má vady, ak nezodpovedá výsledku určenému v tejto Zmluve. Zhotoviteľ zodpovedá za vady, ktoré má Dielo v čase jeho odovzdania *(t.j. od podpísania Protokolu o odovzdaní a prevzatí Diela ako celku obidvomi Zmluvnými stranami, z ktorého je zrejmé, že Objednávateľ dielo preberá ako riadne ukončené)* Objednávateľovi, aj keď sa vada stane zjavnou až po tomto čase. Zhotoviteľ zodpovedá aj za vady vzniknuté po odovzdaní Diela Objednávateľovi, ak ide o vady, ktoré sú spôsobené porušením jeho povinností alebo vady, na ktoré sa vzťahuje záruka.

7.2. Zmluvné strany sa dohodli, že Zhotoviteľ preberá na seba záväzok, že Dielo bude počas záručnej doby slúžiť na obvyklý účel amať vlastnosti dohodnuté v tejto Zmluve.

7.3. Nároky zo zodpovednosti z vád Diela sa v prípade, ak v tejto Zmluve nie je uvedené inak, riadia príslušnými ustanoveniami zákona č. 513/1991 Zb. Obchodného zákonníka v znení neskorších predpisov.

7.4. Záručná doba začína plynúť v deň nasledujúci po dni podpísania odovzdávacieho protokolu o odovzdaní a prevzatí Diela podľa (najmä čl. 4 ods. 4.1. a 4.7.) tejto Zmluvy a trvá 24 mesiacov. V prípade výskytu drobných chýb a nedorobkov sa záručná doba počíta odo dňa podpisu protokolu o odstránení drobných chýb a nedorobkov na Diele alebo jeho časti.

7.5. Počas záručnej doby má Objednávateľ právo požadovať a Zhotoviteľ povinnosť odstrániť chyby (vady) Diela na náklady Zhotoviteľa v lehote najneskôr do 7 kalendárnych dní odo dňa písomnej (listom alebo e-mailom) reklamácie chyby Objednávateľom Zhotoviteľovi.

7.6. Ak Zhotoviteľ neodstráni chyby (vady) Diela v dohodnutom termíne alebo neodstráni chyby (vady) Diela správne, Objednávateľ je oprávnený zabezpečiť odstránenie chýb (vád) Diela prostredníctvom tretej osoby, a to na náklady Zhotoviteľa.

7.7. Zmluvné strany sa dohodli, že pre účely tejto Zmluvy platí nevyvrátiteľná domnienka, že vykonaním Diela s vadami *(bez ohľadu na charakter a kvantitu vád*) je Zmluva porušená podstatným spôsobom. Uvedená domnienka platí rovnako v prípade omeškania Zhotoviteľa s vykonaním Diela/ časti Diela podľa Harmonogramu postupu prác. Zhotoviteľ berie na vedomie, že vykonanie Diela riadne a včas má pre Objednávateľa zásadný hospodársky význam a preto Objednávateľ nemá záujem na vadnom, resp. oneskorenom vykonaní Diela, resp. jeho časti.

7.8. Zmluvné strany sa dohodli, že vady Diela sa považujú za odstránené až podpísaním protokolu o odstránení vád Diela obidvomi Zmluvnými stranami.

**Čl. 8**

**Odovzdanie diela**

* 1. Zhotoviteľ je povinný vyzvať Objednávateľa na prevzatie Diela v mieste vykonania Diela, najneskôr do troch kalendárnych dní pred dokončením Diela. Zhotoviteľ je oprávnený vyzvať Objednávateľa na prevzatie Diela aj pred termínom uvedeným v článku 4, bod 4.4., pokiaľ je Dielo ukončené.
	2. Objednávateľ je povinný prevziať Dielo v čase a v mieste vykonania Diela podľa výzvy Zhotoviteľa, príp. v čase dohodnutom medzi Zmluvnými stranami v súlade s touto Zmluvou za predpokladu, že Dielo bude zhotovené v súlade s touto Zmluvou a nebude mať žiadne vady, ktoré by bránili Objednávateľovi Dielo riadne a včas prevziať a užívať.
	3. O prevzatí Diela bude vyhotovený protokol o odovzdaní a prevzatí Diela, z ktorého bude zrejmý stav Diela v momente jeho prevzatia Objednávateľom.
	4. Vady Diela, ktoré podstatným spôsobom nebránia riadnemu užívaniu Diela nezakladajú právo Objednávateľa odmietnuť prevzatie Diela. Vady Diela uvedené v protokole o odovzdaní a prevzatí Diela je povinný Zhotoviteľ odstrániť na vlastné náklady bezodkladne, inak v lehote uvedenej na ich odstránenie v Protokole o odovzdaní a prevzatí Diela.
	5. Vady Diela, ktoré budú zrejmé - zjavné už pri odovzdaní, musí Objednávateľ vytknúť najneskôr do 7 dní odo dňa písomného (protokolárneho) prevzatia Diela ako celku podľa tohto článku Zmluvy.
	6. Zhotoviteľ je povinný pred odovzdaním Diela vykonať všetky predpísané skúšky.
	7. Zhotoviteľ je povinný súčasne s podpísaním Protokolu o prevzatí a odovzdaní Diela odovzdať Objednávateľovi aj prehlásenia o zhode výrobkov, osvedčenia o akosti a ostatné dokumenty súvisiace s Dielom. Miesto vykonania Diela je Zhotoviteľ povinný vypratať v termíne, ktorý určí Objednávateľ po dohode so Zhotoviteľom v Protokole o odovzdaní a prevzatí Diela. Ak nedôjde k vzájomnej dohode, je Zhotoviteľ povinný vypratať miesto vykonania Diela najneskôr do 5 kalendárnych dní odo dňa protokolárneho odovzdania Diela resp. od zániku tejto Zmluvy inak ako jej splnením.

**Čl. 9**

**Zmluvné pokuty a penále, náhrada škody**

9.1. Ak sa Zhotoviteľ dostane do omeškania s odovzdaním Diela ako celku, Objednávateľ má právo požadovať od Zhotoviteľa zmluvnú pokutu vo výške 0,05 % z ceny Diela s DPH za každý aj začatý deň omeškania.

9.2. Pokiaľ Zhotoviteľ poruší svoju zmluvnú povinnosť a záväzok, pre ktorej porušenie je Objednávateľ oprávnený odstúpiť od tejto Zmluvy, zaplatí Objednávateľovi zmluvnú pokutu vo výške 10% z ceny Diela s DPH a to za každé jednotlivé porušenie povinnosti a to aj opakovane.

9.3. Ak Zhotoviteľ nevykoná Dielo podľa podmienok uvedených v tejto Zmluve alebo preruší práce na vykonávaní Diela, je Objednávateľ oprávnený požadovať od Zhotoviteľa uhradenie všetkých nákladov a škôd, ktoré mu tak preukázateľne vznikli, a to v plnej výške.

9.4. Uplatnením vyššie uvedených zmluvných pokút a sankcií nie je dotknuté právo Objednávateľa na náhradu škody v celom jej rozsahu.

9.5. Objednávateľ má nárok na náhradu škody v celom jej rozsahu bez ohľadu na to, či ide o škodu, ktorá vznikla v dôsledku porušenia povinnosti Zhotoviteľa, resp. jeho subdodávateľa.

9.6. Ak sa dostane Objednávateľ do omeškania s úhradou faktúry, Zhotoviteľ má právo uplatniť úroky z omeškania v zmysle platnej legislatívy.

9.7 V prípade, ak Zhotoviteľ poruší akúkoľvek povinnosť uvedenú v tejto Zmluve, za ktorej porušenie nie je v tejto Zmluve osobitne upravená zmluvná pokuta (najmä povinnosti vyplývajúce z čl. 2., čl. 4. tejto Zmluvy), zaväzuje sa Kupujúcemu zaplatiť zmluvnú pokutu vo výške 100,- Eur (slovom: jedensto eur) za každý deň trvania porušenia povinnosti a to za každé porušenie povinnosti samostatne, a to aj opakovane.

9.8. Zhotoviteľ sa zaväzuje zaplatiť Objednávateľovi zmluvnú pokutu aj za:

9.8.1 nesplnenie/porušenie ktorejkoľvek povinnosti Zhotoviteľa týkajúcej sa subdodávateľov alebo ich zmeny podľa čl. 10 tejto Zmluvy, v tomto prípade vzniká Objednávateľovi nárok na zmluvnú pokutu vo výške **100,- Eur** za každý, čo i len začatý deň porušenia/nesplnenia povinnosti, a to aj opakovane;

9.8.2 neodstránenie vád a/alebo nedorobkov Diela reklamovaných Objednávateľom počas plynutia záručnej doby Diela, v tomto prípade vzniká Objednávateľovi nárok na zmluvnú pokutu **vo výške 1 % z celkovej ceny Diela bez DPH** a to za každý aj začatý deň omeškania, a to až do dňa úplného odstránenia všetkých vád a nedorobkov Diela;

9.8.3 neodstránenie vady a/alebo nedorobku Diela v dohodnutom termíne, ktoré boli reklamované Objednávateľom počas plynutia záručnej doby, a to zmluvnú pokutu vo výške **1% z celkovej ceny Diela bez DPH** uvedenej v čl. 3 tejto Zmluvy a to za každý aj začatý deň omeškania, a to až do dňa úplného odstránenia týchto reklamovaných vád a nedorobkov.

9.9 Zmluvné strany prehlasujú, že považujú dohodnuté výšky zmluvných pokút uvedených v  tejto Zmluve za primerané, pretože pri rokovaniach o dohode o výške týchto zmluvných pokút prihliadali na hodnotu a význam týmito zmluvnými pokutami zabezpečovaných zmluvných povinností Zhotoviteľa.

9.10 Požiadavku na zaplatenie zmluvnej pokuty podľa tejto Zmluvy doručí Objednávateľ Zhotoviteľovi formou e-mailu zaslaného na adresu uvedenú v záhlaví tejto Zmluvy. Objednávateľ je povinný požiadavku uvedenú v predchádzajúcej vete zaslať do sídla Zhotoviteľa do piatich (5) pracovných dní aj písomne poštou/elektronicky so zaručeným lektronickým podpisom alebo prostredníctvom kuriéra. Zmluvné pokuty podľa tejto Zmluvy je možné kumulovať, ak v tejto Zmluve nie je uvedené inak. Objednávateľ je oprávnený uplatniť zmluvnú pokutu kedykoľvek po tom, čo mu vznikne nárok na jej zaplatenie. Splatnosť zmluvnej pokuty je 30 kalendárnych dní odo dňa doručenia požiadavky Zhotoviteľovi písomnou formou (poštou/kuriérom/elektronicky so zaručeným elektronickým podpisom).

9.11 Uplatnením alebo zaplatením zmluvnej pokuty nie je dotknuté právo Objednávateľa na odstúpenie od Zmluvy, úroky z omeškania a na náhradu vzniknutej škody spôsobenej najmä, nie však výlučne nedodaním požadovaných tovarov, nenainštalovaním a neuvedením tovarov do plne funkčnej prevádzky zo strany Zhotoviteľa. Zaplatenie zmluvnej pokuty Zhotoviteľa nezbavuje povinnosti dodať Dielo v zmysle tejto Zmluvy.

**Čl. 10**

**Využitie subdodávateľov**

10.1. Zhotoviteľ predkladá v Prílohe č. 3 k tejto Zmluve zoznam všetkých svojich subdodávateľov s uvedením  ich identifikačných údajov, podielu a predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Zhotoviteľ ku každému subdodávateľovi zároveň predkladá dôkaz o oprávnení na príslušné plnenie vyplývajúce z tejto Zmluvy ako predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje. Až do splnenia všetkých záväzkov vyplývajúcich z tejto Zmluvy je Zhotoviteľ povinný oznámiť Objednávateľovi akúkoľvek zmenu údajov o subdodávateľovi.

10.2. Zhotoviteľ je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie Zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvné vzťahu s novým subdodávateľom (podľa toho ktorá udalosť nastane skôr, je Zhotoviteľ povinný oznámiť Objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť zhotoviteľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia všetkých záväzkov vyplývajúcich z tejto Zmluvy je Zhotoviteľ povinný oznámiť Objednávateľovi akúkoľvek zmenu údajov o novom subdodávateľovi.

10.3. Povinnosti uvedené v bode 10.1. a 10.2 tohto článku Zmluvy nie je Zhotoviteľ povinný plniť v prípade subdodávateľov, ktorí mu dodávajú tovary.

10.4. Zmluvné strany sa dohodli za účelom zabezpečenia všetkých povinností Zhotoviteľa podľa tohto článku Zmluvy na zmluvnej pokute. Zhotoviteľ je povinný na požiadanie Objednávateľa predložiť všetky zmluvy so svojimi subdodávateľmi. Porušenie ktorejkoľvek z povinností Zhotoviteľa týkajúcej sa subdodávateľov alebo ich zmeny zo strany Zhotoviteľa je jej podstatným porušením a zakladá právo Objednávateľa na odstúpenie od tejto Zmluvy s právnymi účinkami ukončenia Zmluvy ex tunc, a/alebo právo Objednávateľa požadovať od Zhotoviteľa zaplatenie zmluvnej pokuty vo výške 5% z ceny Diela (vrátane DPH), za každé porušenie ktorejkoľvek z vyššie uvedených povinností tohto článku Zmluvy Zhotoviteľom, a to aj opakovane.

10.5. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovaných povinností Zhotoviteľa a cenu Diela.

10.6. Uplatnením alebo zaplatením zmluvnej pokuty nie je dotknuté právo Objednávateľa na odstúpenie od Zmluvy, úrok z omeškania a na náhradu vzniknutej škody.

10.7. Zhotoviteľ sa zaväzuje byť riadne zapísaný v registri partnerov verejného sektora po dobu trvania tejto Zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej ako „Zákon o RPVS“). Zhotoviteľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o RPVS. Zhotoviteľ je povinný na požiadanie Objednávateľa predložiť všetky zmluvy so svojimi subdodávateľmi. Porušenie ktorejkoľvek z povinností Zhotoviteľa podľa tohto ustanovenia Zmluvy je jej podstatným porušením a zakladá právo Objednávateľa na odstúpenie od tejto Zmluvy s právnymi účinkami ukončenia Zmluvy ex tunc, a/alebo právo Objednávateľa požadovať od Zhotoviteľa zaplatenie zmluvnej pokuty vo výške predstavujúcej celkovú cenu Diela (vrátane DPH), čím nie je nijako dotknutý nárok Objednávateľa požadovať od Zhotoviteľa náhradu škody vzniknutej Objednávateľovi v dôsledku nesplnenia vyššie uvedených povinností Zhotoviteľa. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti.

**Čl. 11**

**Vlastnícke právo, nebezpečenstvo škody a zodpovednosť za škodu**

11.1. Vlastníkom zhotovovanej veci podľa tejto Zmluvy (Diela) je od počiatku Objednávateľ.

11.2. Nebezpečenstvo škody na zhotovovanej veci podľa tejto Zmluvy (Diela) prechádza na Objednávateľa v čase, keď prevezme vykonané Dielo od Zhotoviteľa.

11.3. Zhotoviteľ zodpovedá za škodu, ktorú spôsobí Objednávateľovi pri výkone svojej činnosti v zmysle tejto Zmluvy, alebo porušením svojich povinností.

11.4. Zmluvné strany sa dohodli, že materiál, ktorý Zhotoviteľ obstaral na vykonanie Diela, je vo vlastníctve Zhotoviteľa až do okamihu zabudovania (zapracovania) tohto materiálu do Diela. Zhotoviteľ zodpovedá za škodu, poškodenie, zničenie materiálu, až do jeho zabudovania (zapracovania) do Diela.

11.5. Zmluvné strany sa dohodli, že Objednávateľ má právo odmietnuť úhradu ceny Diela až do výšky škody, za ktorú Zhotoviteľ zodpovedá Objednávateľovi.

**Čl. 12**

**Záverečné ustanovenia**

12.1. Zmluvné strany sa dohodli, že ich záväzkový vzťah založený touto Zmluvou sa bude spravovať právnym poriadkom Slovenskej republiky.

12.2. Pri riešení otázok výslovne neupravených touto Zmluvou sa Zmluvné strany budú riadiť príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.

12.3. Akékoľvek zmeny tejto Zmluvy alebo doplnky k nej musia byť vyhotovené v písomnej forme ako dodatky k Zmluve v rovnakom množstve rovnopisov ako je základná Zmluva, pričom platnosť nadobudnú po podpise obidvoma Zmluvnými stranami.

12.4. Zmluvné strany prehlasujú, že budú spolupracovať tak, aby bol predmet Zmluvy splnený v najlepšej možnej miere. Za týmto účelom sa budú Zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu Zmluvy.

12.5. Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov v znení neskorších predpisov, ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinností oboznámiť, a to v akejkoľvek forme (najmä písomnej, elektronickej, alebo ústnej). Zmluvné strany sa zaväzujú, že citlivé informácie alebo osobné údaje, s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám.

12.6. Každá zo Zmluvných strán sa týmto výslovne zaväzuje, že neprevedie žiadne práva a povinnosti (záväzky) vyplývajúce zo tejto Zmluvy, resp. jej časti na iný subjekt bez predchádzajúceho písomného súhlasu druhej Zmluvnej strany. V prípade porušenia tejto povinnosti jednou zo Zmluvných strán bude zmluva o prevode (postúpení) zmluvných záväzkov neplatná a zároveň druhá Zmluvná strana bude oprávnená od tejto Zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od tejto Zmluvy doručené druhej Zmluvnej strane.

12.7. Zhotoviteľ vyhlasuje, že má všetky platné povolenia a licencie, ktoré sú nevyhnutné k zhotoveniu Diela a že tieto povolenia a licencie sú postačujúce k tomu, aby mohol začať vykonávanie Diela a riadne a včas Dielo vykonať.

12.8. V prípade, ak bude podľa tejto Zmluvy potrebné doručovať inej Zmluvnej strane akúkoľvek písomnosť, doručuje sa táto písomnosť na adresu Zmluvnej strany uvedenú v záhlaví Zmluvy, dokiaľ zmena adresy nebude písomne oznámená druhej Zmluvnej strane. V prípade, ak sa písomnosť napriek tomu vráti nedoručená, Zmluvné strany si dohodli, že účinky doručenia nastávajú tretím dňom po vrátení zásielky Zmluvnej strane, ktorá zásielku doručuje.

12.9. Neoddeliteľnou súčasťou tejto Zmluvy sú jej prílohy:

Príloha č. 1 – Cenová ponuka, technická špecifikácia a nákres;

Príloha č. 2 – Harmonogram postupu prác na Diele;

Príloha č. 3 – Zoznam subdodávateľov/Čestné prehlásenie, že Zhotoviteľ nepoužije žiadnych subdodávateľov;

Príloha č. 4 – Zoznam servisných stredísk;

Príloha č. 5 – Indikatívny/Plánovaný harmonogram výstavby.

12.10. Táto Zmluva je vyhotovená **v štyroch rovnopisoch**, po dva pre každú Zmluvnú stranu, pričom každý z rovnopisov má rovnocennú hodnotu a považuje sa za originál.

12.11. Obidve Zmluvné strany vyhlasujú, že túto Zmluvu uzatvárajú dobrovoľne po dôkladnom oboznámení sa s jej obsahom, nie v stave tiesne za nápadne nevýhodných podmienok a že plne rozumejú dohodnutým zmluvným podmienkam, ktoré prijímajú a zaväzujú sa ich plniť na znak čoho Zmluvu podpisujú.

12.12. Táto Zmluva nadobúda platnosť dňom jej podpisu obidvomi Zmluvnými stranami a účinnosť za kumulatívneho splnenia nasledovných podmienok :

a) dňom nasledujúcim po dni jej zverejnenia v zmysle §47a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov,

b) po začatí realizácie stavebných prác na stavbe s názvom: “Nadstavba a prístavba SPŠ J. Murgaša Banská Bystrica – Modernizácia odborného vzdelávania” v zmysle platnej a účinnej zmluvy o dielo s dodávateľom stavby,

c) uzavretie platnej a účinnej zmluvy o poskytnutí nenávratného finančného príspevku (NFP) medzi poskytovateľom NFP a Objednávateľom, na projekt: „Stredná priemyselná škola Jozefa Murgaša Banská Bystrica - Moderné vzdelávacie technologické centrum pre podporu digitalizácie priemyslu“ podľa, ktorej budú stavebné práce na stavbe (vrátane vybavenia auly audiovizuálnou technológiou, resp. vykonania Diela v zmysle tejto Zmluvy) považované za oprávnený náklad a schválené v rámci vyhodnotenia schvaľovacieho procesu tohto projektu.

12.13. Zhotoviteľ sa zaväzuje strpieť výkon auditu/kontroly súvisiaceho s vykonaným Dielom podľa tejto Zmluvy, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

12.14. Oprávnené osoby na výkon kontroly/auditu podľa ods. 12.13. tohto článku Zmluvy sú najmä: a) Riadiaci alebo sprostredkovateľský orgán IROP, b) Certifikačný orgán, c) Platobná jednotka, d) Prijímateľ (Objednávateľ), e) kontrolné/auditujúce orgány SR – sekcia auditu a kontroly MF SR, spolupracujúce orgány, NKÚ SR, ÚVO a pod., f) Európsky dvor auditorov, g) orgány auditu EK, h) externé audítorské spoločnosti poverené výkonom auditu EK alebo SR.

12.15. Akékoľvek ustanovenie tejto Zmluvy, ktoré je alebo sa stane neplatným, nezákonným alebo nevynútiteľným podľa platného práva, bude neúčinné len v rozsahu, v akom túto neplatnosť, nezákonnosť alebo nedostatok či stratu vynútiteľnosti postihuje právo, bez akéhokoľvek vplyvu na zostávajúce ustanovenia Zmluvy. Zmluvné strany sa zaväzujú nahradiť takéto ustanovenie novým ustanovením, ktoré bude platné a účinné a bude čo najlepšie zodpovedať jeho pôvodne zamýšľanému účelu.

12.16. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej Zmluvnej strane na základe tohto vyhlásenia.

V ........................, dňa Vo Banskej Bystrici, dňa ..........................

 **Banskobystrický samosprávny kraj**

–––––––––––––––––––––––– –––––––––––––––––––––––––––

 za Zhotoviteľa Ing. Ján Lunter, predseda

 Banskobystrického samosprávaneho kraja